Í þessu sambandi má benda á svar við spurningunni Hvað er klukkan í Kína þegar hún er 12 á hádegi hér ? Þar sem lengdarbaugarnir koma allir saman er lítið vit í að nota þá til þess að ákvarða hvaða tímabelti er á norður - eða suðurpólnum . Þess vegna getur í raun hver og einn ráðið því hvaða tímabelti hann vill fylgja á þessum stöðum . Hins vegar hefur skapast sú hefð í Amundsen-Scott-rannsóknarstöðinni sem staðsett er á suðurpólnum að nota þar sama tíma og á Nýja-Sjálandi af þeirri ástæðu að allt flug til Suðurskautslandsins er þaðan . Aftur á móti eru menn ekki á norðurpólnum að staðaldri og þess vegna hefur ekki skapast sama hefð fyrir að nota ákveðið tímabelti þar . Þeir sem fara á norðurpólinn nota því gjarnan þann tíma sem er í þeirra heimalandi eða miðtíma Greenwich .